Doctor Strange in the Multiverse of Madness

Το Doctor Strange in the Multiverse of Madness είναι αμερικανική ταινία με υπερήρωες βασισμένη στον χαρακτήρα των Marvel Comics Doctor Strange. H παραγωγή έγινε από την Marvel Studios και η διανομή από την Walt Disney Studios Motion Pictures. Αποτελεί συνέχεια της ταινίας Doctor Strange του 2016 και την 28η ταινία του Κινηματογραφικού Σύμπαντος της Marvel (MCU). Τη σκηνοθεσία ανέλαβε ο Σαμ Ράιμι και το σενάριο έγραψε ο Μάικλ Γουόλντρον. Στον πρωταγωνιστικό ρόλο συμμετέχει ο Μπένεντικτ Κάμπερμπατς ως Δόκτωρ Στίβεν Στρέιντζ, πλαισιωμένος από τους Ελίζαμπεθ Όλσεν, Τσιούετελ Έτζιοφορ, Μπένεντικτ Γουόνγκ, Σότσι Γκόμεζ, Μάικλ Στούλμπαργκ και Ρέιτσελ ΜακΆνταμς. Στην ταινία, ο Στρέιντζ προστατεύει την Αμέρικα Τσάβεζ (Γκόμεζ), μία έφηβη ικανή να ταξιδεύει στο πολυσύμπαν, από την Γουάντα Μάξιμοφ (Όλσεν)

Ο σκηνοθέτης και συν-σεναριογράφος του Doctor Strange, Σκοτ Ντέρικσον σχεδίαζε την συνέχεια της ταινίας από τον Οκτώβριο του 2016. Υπέγραψε να επιστρέψει ως σκηνοθέτης τον Δεκέμβριο του 2018, όταν επιβεβαιώθηκε ότι ο Κάμπερμπατς θα επιστρέψει. Ο τίτλος της ταινίας ανακοινώθηκε τον Ιούλιο του 2019 μαζί με την συμμετοχή της Όλσεν, ενώ η Τζέιντ Χάλει Μπάρτλετ προσλήφθηκε να γράψει την ταινία τον Οκτώβριο. Ο Ντέρικσον αποσύρθηκε ως σκηνοθέτης, τον Ιανουάριο του 2020, αναφέροντας δημιουργικές διαφορές. Ο Γουόλντρον και ο Ράιμι συμμετείχαν τον επόμενο  μήνα και ξεκίνησαν από την αρχή, προσθέτοντας στοιχεία του είδους της ταινίας τρόμου που είχε δουλέψει ο Ράιμι προηγουμένως και κάνοντας της Μάξιμοφ την κακοποιό της ταινίας, συνεχίζοντας την ιστορία της από την σειρά WandaVision (2021). Τα γυρίσματα ξεκίνησαν τον Νοέμβριο του 2020 στο Λονδίνο αλλά αναστάλθηκαν τον Ιανουάριο του 2021 λόγω της πανδημίας COVID-19. Η παραγωγή συνεχίστηκε τον Μάρτιο του 2021 και ολοκληρώθηκαν στα μέσα Απριλίου στο Σόμερσετ. Επίσης, έγιναν γυρίσματα στο Σάρρεϋ και στο Λος Άντζελες.

Το Doctor Strange in the Multiverse of Madness έκανε πρεμιέραστο Θέατρο Ντόλμπι στο Χόλυγουντ στις 2 Μαΐου του 2022 και κυκλοφόρησε στις Ηνωμένες Πολιτείες Αμερικής στις 6 Μαΐου, ως μέρος της τέταρτης φασης του MCU. Η ταινία έλαβε γενικά θετικές κριτικές και συγκέντρωσε πάνω από $942 εκατομμύρια παγκοσμίως, κάνοντας την την εμπορικότερη ταινία του 2022.

Πλοκή 
Ένας δαίμονας κυνηγάει την Αμέρικα Τσάβεζ και μία εκδοχή του Στρέιντζ σε ένα σημείο ανάμεσα στα σύμπαντα, ενώ ψάχνουν για το Βιβλίο του Βισάντι. Αυτός ο Στρέιντζ σκοτώνεται και η Τσάβεζ, κατά λάθος, δημιουργεί μία πύλη, η οποία μεταφέρει την ίδια και το πτώμα του Στρέιντζ στην Γη-616, όπου η εκδοχή του Στρέιντζ σε αυτό το σύμπαν σώζει την Τσάβεζ από έναν άλλον δαίμονα με βοήθεια από τον Υπέρτατο Μάγο, τον Γουόνγκ. Η Τσάβεζ εξηγεί ότι τα πλάσματα την κυνηγούν επειδή έχει την δύναμη να ταξιδεύει στο πολυσύμπαν.

Αναγνωρίζοντας ρούνους μαγείας, ο Στρέιντζ στρέφεται στην Γουάντα Μάξιμοφ για βοήθεια αλλά συνειδητοποιεί ότι αυτή ευθύνεται για τις επιθέσεις. Αφού απέκτησε την Σκοτεινή Βίβλο και έγινε η Κόκκινη Μάγισσα (Scarlet Witch), η Μάξιμοφ πιστεύει ότι το να ελέγχει τις δυνάμεις της Τσάβεζ θα της επιτρέψει να ξαναβρεθεί με τον Μπίλι και τον Τόμμυ, τα παιδιά που δημιούργησε όσο ήταν στο Westview. Όταν ο Στρέιντζ αρνείται να παραδώσει την Τσάβεζ, η Μάξιμοφ επιτίθεται στο Κάμαρ-Ταζ, σκοτώνοντας πολλούς μάγους. Η Τσάβεζ, κατά λάθος, μεταφέρει τον εαυτό της και τον Στρέιντζ στην Γη-838, ενώ η Μάξιμοφ χρησιμοποιεί το Σκοτεινή Βίβλο για να "ονειροβατήσει", παίρνοντας τον έλεγχο της ομολόγου της στη Γη-838, η οποία ζει μία ήσυχη ζωή με τους δικούς της Μπίλι και Τόμμυ. Μια μάγισσα, που επέζησε, θυσιάζει τον εαυτό της για να καταστρέψει την Σκοτεινή Βίβλο και σταματάει την ονειροβασία. Εξαγριωμένη, η Μάξιμοφ αναγκάζει τον Γουόνγκ να την οδηγήσει στο βουνό Γουάνταγκορ, την πηγή της δύναμης της Σκοτεινής Βίβλου, για να επαναφέρει την ονειροβασία.

Ενώ ψάχνουν για βοήθεια, ο Στρέιντζ και η Τσάβεζ συλλαμβάνονται από τον Υπέρτατο Μάγο της Γης-838, Καρλ Μόρντο και μεταφέρονται στους Illuminati, μία ομάδα αποτελούμενη από τον Μόρντο, την Πέγκι Κάρτερ (Captain Carter), τον Μπλάκαγκαρ Μπόλταγκον (Black Bolt), την Μαρία Ράμπο (Captain Marvel), τον Ριντ Ρίτσαρντς (Mr. Fantastic) και Τσαρλς Εξέβιερ (Professor X). Εξηγούν ότι λόγω απερίσκεπτης χρήσης της Σκοτεινής Βίβλου του σύμπαντος τους, σε μία προσπάθεια να νικήσουν τον Θάνος, ο Στρέιντζ της Γης-838 προκάλεσε μία "σύγκρουση", καταστροφική για το σύμπαν. Αφού νίκησαν τον Θάνος, οι Illuminati εκτέλεσαν τον Στρέιντζ τους για να τον αποτρέψουν από το να προκαλέσει περισσότερο κακό. Ο Μόρντο πιστεύει ότι ο Στρέιντζ της Γης-616 είναι εξίσου επικίνδυνος αλλά η Μάξιμοφ επαναφέρει την ονειροβασία της στο Βουνό Γουάνταγκορ και φτάνει μέσα στο σώμα της ομολόγου της από την Γη-838 πριν αποφασίσουν. Σκοτώνει όλους του Illuminati εκτός από τον Μόρντο, τον οποίο ο Στρέιντζ υπερνικά πριν το σκάσει μαζί με την Τσάβεζ. Οι δυό τους δραπετεύουν με βοήθεια από την ομόλογο της πρώην αρραβωνιαστικιάς του Στρέιντζ, Κριστίν Πάλμερ, μίας επιστήμονα που δουλεύει με τους Illuminati.

Ο Στρέιντζ, η Τσάβεζ και η Πάλμερ μπαίνουν στο σημείο ανάμεσα στο σύμπαντα για να βρουν το Βιβλίο του Βισάντι, το οποίο είναι το αντίθετο της Σκοτεινής Βίβλου αλλά η Μάξιμοφ εμφανίζεται και το καταστρέφει. Έπειτα, παίρνει τον έλεγχο του μυαλού της Τσάβεζ και χρησιμοποιεί τις δυνάμεις της για να στείλει του άλλους σε ένα σύμπαν κατεστραμμένο από σύγκρουση. Ο Στρέιντζ κερδίζει τον Στρέιντζ του κατεστραμμένου σύμπαντος, ο οποίος έχει διαφθαρεί από την Σκοτεινή Βίβλο του σύμπαντος του, και το χρησιμοποιεί για να ονειροβατήσει μέσα στο σώμα του νεκρού ομολόγου του στη Γη-616. Με την βοήθεια του Γουόνγκ ο Στρέιντζ σώζει την Τσάβεζ από την Μάξιμοφ που προσπαθεί να της πάρει τις δυνάμεις, και ενθαρρύνει την Τσάβεζ να χρησιμοποιήσει τις ικανότητες της. Μεταφέρει την Μάξιμοφ στη Γη-838, όπου βλέπει τον Μπίλι και τον Τόμμυ να της κρύβονται από φόβο ενώ κλαίνε για την αληθινή του μητέρα. Συνειδητοποιώντας σε τι έχει μετατρέψει τον εαυτό της, η Μάξιμοφ υποχωρεί και χρησιμοποιεί τις δυνάμεις της για να κατεδαφίσει το Βουνό Γουάνταγκορ, καταστρέφοντας ταυτόχρονα όλα τα αντίγραφα της Σκοτεινής Βίβλου σε όλο το πολυσύμπαν και φαινομενικά θυσιάζοντας τον εαυτό της κατά τη διαδικασία. Η Τσάβεζ επιστρέφει τον Στρέιντζ και την Πάλμερ στα αντίστοιχα σύμπαντα τους.

Κάποια στιγμή αργότερα, το Κάμαρ-Ταζ επισκευάζεται και οι μάγοι που επιβίωσαν, μαζί με την Τσάβεζ, συνεχίζουν την εκπαίδευση. Ο Στρέιντζ αναπτύσει ένα τρίτο μάτι ως αποτέλεσμα της χρήσης της Σκοτεινής Βίβλου και της ονειροβασίας μέσα σε ένα πτώμα. Στην πρώτη σκηνή μετά τους τίτλους τέλους, μία μάγισσα πλησιάζει τον Στρέιντζ και τον προειδοποιεί ότι οι πράξεις του έχουν προκαλέσει μία σύγκρουση που πρέπει να την βοηθήσει να διορθώσουν. Ο Στρέιντζ την ακολουθεί στην Σκοτεινή Διάσταση.

Ηθοποιοί και χαρακτήρες 

Μπένεντικτ Κάμπερμπατς ως Δρ. Στίβεν Στρέιντζ:Ένας νευροχειρουργός που έγινε Δάσκαλος της Μυστικιστικής Τέχνης μετά από ένα ατύχημα που του τελείωσε την καριέρα. Ο σεναριογράφος Μάικλ Γουόλντρον είπε ότι ο Στρέιντζ ήταν "στο υψηλότερο επίπεδο των δυνάμεων του" στην ταινία, και συνέκρινε τον χαρακτήρα με τον Ιντιάνα Τζόουνς ως έναν ήρωα που μπορεί "να δώσει μια μπουνιά", αλλά με την διάνοια του σεφ Άντονι Μπουρντέν. Είδε τον Στρέιντζ ως εναν "εξαιρετικό ήρωα περιπέτειας που απλώς σου αρέσει να τον βλέπεις να δίνει κλωτσιές". Ο σκηνοθέτης Σαμ Ράιμι εξήγησε ότι ο Στρέιντζ στην αρχή της ταινίας πιστεύει ότι αυτός θα πρέπει να παίρνει όλες τις αποφάσεις και πρέπει να μάθει να "αφήνει τα πράγματα λίγο" και να έχει εμπιστοσύνη στους άλλους. Ο Κάμπερμπατς, επίσης, υποδύεται τρεις εναλλακτικές εκδοχές του χαρακτήρα: μία εκδοχή που πεθαίνει στην αρχή της ταινίαςκαι φοράει ένα κοστούμι εμπνευσμένο από την σειρά κομικ Defenders (2011) του Ματ Φράκσιον, τον πρώην Υπέρτατο Μάγο της Γης-838 που ίδρυσε τους Illuminati και μία εκδοχή που έχει διαφθαρεί από την Σκοτεινή Βίβλο.
 Ελίζαμπεθ Όλσεν ως Γουάντα Μάξιμοφ/Scarlet Witch:Μία πρώην Εκδικήτρια που έγινε κακοποιός, η οποία μπορεί να αξιοποιήσει την μαγεία του χάους, να ασχολείται με την τηλεπάθεια και την τηλεκίνηση και να αλλάζει την πραγματικότητα. Η ταινία συνεχίζει "την ιδιοκτησία αυτού που την κάνει μοναδική και την υπευθότητα την εμπειρίας της ζωής της" της Μάξιμοφ, που ξεκίνησε στην σειρά WandaVision (2021), συμπεριλαμβάνοντας και την χρήση μίας προφοράς που είναι πιο κοντά στην καταγωγή της από την Σοκόβια, αφού κάποιες από τις προηγούμενες ταινίες του MCU είχαν προχωρήσει σε μία πιο αμερικανοποιημένη εκδοχή. Η Όλσεν ήθεέ να εξασφαλίσει ότι ο ρόλος της Μάξιμοφ στην ταινία τιμούσε τα γεγονότα της σειράς, ζητώντας κάποιες προσαρμογές στην ταινία για να διασφαλίσει ότι ο χαρακτήρας εξελισσόταν παρά να επαναλαμβάνει στιγμές από το WandaVision. Ένιωσε ότι η απεικόνιση στην ταινία έδειξε μία νέα αυτοπεποίθηση για τον χαρακτήρα, η οποία ήταν "πολύ ενδυναμωτική" και έιπε ότι ήταν "εντάξει να παίζεις χαρακτήρες με τους οποίους οι άνθρωποι εκνευρίζονται μερικές φορές". Η Όλσεν, επίσης, υποδύεται την ομόλογο του χαρακτήρα στην Γη-838.
 Τσιούετελ Έτζιοφορ ως Καρλ Μόρντο:Ο Υπέρτατος Μάγος της Γης-838 και μέλος των Illuminati. Είναι μία εναλλακτική εκδοχή του Μόρντο που εμφανίζεται στην πρώτη ταινί, η οποία τον έστησε ως μελλοντικό ανταγωνιστή. Αυτή η εκδοχή δεν εμφανίζεται στο σίκουελ επειδή δεν ταίριαζε στην ιστορία, με τον Γουόλντρον να εξηγεί ότι εστίασαν στην εκδοχή του χαρακτήρα από την Γη-838 και ένιωσαν ότι θα ήταν πιο συναρπαστικό να αφήσουν την εκδοχή του χαρακτήρα από την Γη-616 για "κάποια άλλη μέρα".
 Μπένεντικτ Γουόνγκ ως Γουόνγκ:Ο Υπέρτατος Μάγος της Γης-616 και μέντορας και φίλος του Στρέιντζ. Ο ηθοποιός ήταν χαρούμενος όταν άκουσε πως ο χαρακτήρας του θα είναι ο Υπέρτατος Μάγος και θα στεκόταν "στα ίσια με τον Δρ. Στρέιντζ",, εξυπηρετώντας ως η φωνή της λογικής για τον Στρέιντ, ο οποίος τελικά αντιμετωπίζει συνέπειες επειδή αγνοεί τις συμβουλές του Γουόνγκ. Ο ηθοποιός είχε περισσότερες σκηνές δράσεις σε αυτήν την ταινία και προετοιμάστηκε κάνοντας προπόνηση με τον πρώην παίκτη της Ράγκμπι λιγκ, Σάνον Χέγκαρτι.
 Σότσι Γκόμεζ ως Αμέρικα Τσάβεζ:Μία έφηβη που έχει την ικανότητα να ταξιδεύει ανάμεσα στις διαστάσεις με το να ανοίγει με την γροθιά της πύλες. Κατάγεται από ένα άλλο σύμπαν, γνωστό ως Ουτοπικό Παράλληλο. Η Γκόμεζ ήθελε να παραμείνει πιστή στο αυθεντικό υλικό, παρόλο που παίζει μία νεότερη εκδοχή του χαρακτήρα που υπάρχει στα κόμικς, και δήλωσε πως το ταξίδι της στην ταινία ξεκινάει με τον χαρακτήρα να είναι μόνο για πολύ καιρό και "τρέχοντας μακριά από την μοναδικότητα της". Η Τσάβεζ καλείται να δεχτεί τις ικανότητες τηςκαι να μάθει να επιστεύεται τους άλλουςμέχρι το τέλος της ταινίας. Τα Marvel Studios έψαχναν την κατάλληλη ταινία για να εισάγουν τον χαρακτήρα για πολύ καιρό πριν να καταλήξουν στο Multiverse of Madness.
Μάικλ Στούλμπαργκ ως Δρ. Νικόδημος Γουέστ:Ένας χειρουργός και πρώην συνάδελφος του Στρέιντζ. Σχεδιαζόταν, ο Στούλμπαργκ να υποδυθεί και τον ομόλογο του στη Γη-838, όμως ήταν ικανός να γυρίσει μόνο μία σκηνή (ως η αυθεντική εκδοχή) λόγω συγκρούσεων προγραμματισμού. Η εκδοχή της Γης-838 θα δούλευε για τους Illuminati, με τους πρωταγωνιστές να έβρισκαν τον κεφάλι του, αφού σκοτώθηκε από την Μάξιμοφ εκτός οθόνης, παρόμοια με τον θάνατο του Ρέι Άρνολντ, που τον έπαιξε ο Σάμιουελ Λ. Τζάκσον στο Jurassic Park (1993).
Ρέιτσελ ΜακΆνταμς ως Κριστίν Πάλμερ:Μια χειρουργός επειγόντων περιστατικών που ήταν συνάδελφος και σύντροφος του Στρέιντζ. Η ταινία εξερευνά την απόφαση του Στρέιντζ στο τέλος του Doctor Strange (2016) να προστατεύσει το Άδυτο της Νέας Υόρκης και να μην είναι μαζί με την Πάλμερ, παρόλο που ακόμα έιχε αισθήματα για αυτήν και πιθανόν να μετάνιωσε για αυτήν την απόφαση, με την Πάλμερ να παντρεύται με κάποιον άλλον σε αυτήν την ταινία. Η ΜακΆνταμς υποδύεται, επίσης, την ομόλογο του χαρακτήρα στη Γη-838, η οποία δουΛεύει στην Βaxter Foundation και είναι η πρώην σύντροφος του Στρέιντζ εκείνης της πραγματικότητας. Η ΜακΆνταμς περιέγραψε αυτήν την εκδοχή του χαρακτήρα ως μία "ειδικό του πολυσύμπαντος" που της επέτρεψε να έχει περισσότερες σκηνές δράσης σε σύγκριση με την πρώτη ταινία. Έχει "πολλές περισσότερες αποσκεύες" από ότι η αυθεντική εκδοχή του χαρακτήρα λόγω του ότι η εκδοχή του Στρέιντζ από την Γη-838 έχει διαφθαρεί, αλλά η ιστορία της με τον Στρέιντζ της Γης-616 τον βοηθάει να επιλύσει την ερωτική του ιστορία με την δική του εκδοχή της Πάλμερ.

Oι Illuminati από τη Γη-838, επίσης, περιλαμβάνουν τον Πάτρικ Στιούαρτ ως Τσάρλς Εξέβιερ,ενσαρκώνοντας μία διαφορετική εκδοχή του χαρακτήρα που είχε παίξει, προηγουμένως, στην σειρά ταινιών X-Men της 20th Century Studios, την Χέιλι Άτγουελ ως Πέγκι Κάρτερ/ Captain Carter, αφού έδωσε την φωνή της σε μία άλλη εκδοχή στην σειρά κινουμένων σχεδίων What If...? (2021), η Λασάνα Λιντς ως Μαρία Ράμπο/ Captain Marvel, μία διαφορετική εκδοχή του χαρακτήρα της από την ταινία Captain Marvel (2019), ο Άνσον Μάουντ ως Μπλάκαγκαρ Μπόλταγκον/ Black Bolt, μία διαφορετική εκδοχή του ρόλου του από την τηλεοπτική σειρά του ABC Inhumans (2017) και ο Τζον Κρασίνσκι ως Ρίντς Ρίτσαρντς, μέλος των Fantastic Four. Το αναπηρικό καροτσάκι του Εξέβιερ είναι κίτρινο σε μια αναφορά στην ενσάρκωσή του στα κινούμενα σχέδια της δεκαετίας του '90.

Ο Τζούλιαν Χίλλιαρντ και ο Τζεττ Κλάιν υποδύονται, τις εκδοχές των γιών της Μάξιμοφ στη Γη-838, τον Μπίλυ και τον Τόμμυ, τους αντίστοιχους ρόλους τους από το WandaVision, ενώ ο Τόπο Ρεσνιγουίρο επαναλαμβάνει τον ρόλο του από την πρώτη ταινία ως Χαμίρ, έναν Δάσκαλο της Μυστικιστικής Τέχνης. Επίσης, στην ταινία εμφανίζονται η Σίλα Άτιμ ως Σάρα, μία Δασκάλα  της Μυστικιστικής Τέχνης, ο Άνταμ Χούγκιλ ως η φωνή του Ρίντραχ, ενός πλάσματος που μοιάζει με μινώταυροαπό το R'Vaal που είναι μαθητής στο Κάμαρ-Ταζ, και του πλάσματος Γκαργκάντος, με το σχέδιο του να βασίζεται στον πλάσμα από τα κόμικς, Σούμα-Γκοράθ. Ο Ρος Μαρκάντ δίνει τη φωνή του στα ρομπότ Ούλτρον που εμφανίζονται στην Γη-838. Ο Μαρκάντ, προηγουμένως, έδωσε την φωνή του σε μία διαφορετική εκδοχή του Ούλτρον στο What If...?, αντικαθιστώντας τον Τζέιμς Σπέιντερ που υποδύθηκε τον Ούλτρον της Γης-616 στην ταινία Εκδικητές: Η Εποχή του Ultron (2015). Η Σαρλίζ Θερόν υποδύεται τον χαρακτήρα Κλία που εισάγεται στην πρώτη σκηνή μετά τους τίτλους τέλους, και ο Γουόλντρον κάνει μία σύντομη εμφάνιση ως καλεσμένος στον γάμο της Πάλμερ. Ο Μπρους Κάμπελ, ο οποίος συνεργάζεται συχνά με τον Ράιμι, εμφανίζεται σύντομα στην βασική ταινία και στην δεύτερη σκηνή μετά τους τίτλους τέλους ως πωλητής ενός πάγκου τροφίμων της Γης-838 που ονομάζεται Pizza Poppa. Ο Σκοτ Σπίγκελ, άλλος συχνός συνεργάτης του Ράιμι, δίνει την φωνή του σε μία από τις Ψυχές των Καταραμένων που επιτίθενται στον Στρέιντζ όταν κυριεύει ένα πτώμα. Ο συν-παραγωγός Ρίτσι Πάλμερ, δίνει επίσης την φωνή του σε μία από τις Ψυχές των Καταραμένων.

Σημειώσεις

Παραπομπές 
{{Reflist|refs=

<ref name="ScarletWitchChaosMagic">

Εξωτερικοί σύνδεσμοι

 
 
 Doctor Strange in the Multiverse of Madness στο Disney+

Ταινίες του 2022
Αγγλόφωνες ταινίες
Αμερικανικές ταινίες
Αμερικανικές 3D ταινίες
Αμερικανικές περιπετειώδεις ταινίες φαντασίας
Αμερικανικές ταινίες δράσης - επιστημονικής φαντασίας
Ταινίες βασισμένες σε κόμικς της Marvel
Κινηματογραφικό Σύμπαν της Marvel (ταινίες)
Μαγεία στις ταινίες
Ταινίες με μουσική σύνθεση Ντάνι Έλφμαν
Ταινίες τοποθετημένες στη Νέα Υόρκη
Ταινίες γυρισμένες στο Λος Άντζελες